Shin akwai kalmar nan Purgatory a Littafi Mai Tsarki?
KA KARANTA A Afrikaans Albanian Amharic Armenian Bulgarian Catalan Cebuano Chichewa Chinese (Traditional) Chinese Mandarin (Simplified) Chitonga Chitumbuka Croatian Czech Danish Dutch Estonian Ewe Faransanci Fijian Finnish Georgian German Girka Greenlandic Haitian Creole Hausa Hiligaynon Hungarian Ibrananci Icelandic Iloko Indonesian Italian Japanese Kinyarwanda Kirghiz Kirundi Korean Kwanyama Larabci Lingala Lithuanian Malagasy Malay Malayalam Maltese Myanmar Norwegian Ossetian Pangasinan Polish Portuguese Quechua (Cuzco) Romanian Russian Sepedi Serbian Serbian (Roman) Sesotho (Afirika ta Kudu) Setswana Shona Sinhala Slovak Slovenian Spanish Swahili Swedish Tagalog Tatar Telugu Thai Tsonga Turanci Turkish Ukrainian Vietnamese Xhosa Yarbanci
Shin an Ambaci Purgatory a Littafi Mai Tsarki?
A’a. Babu kalmar nan “purgatory” a Littafi Mai Tsarki kuma Kalmar Allah ba ta koyar da cewa za a tsarkake kurwar wadanda suka mutu a purgatory ba. * Ka yi la’akari da abin da Littafi Mai Tsarki ya koyar game da zunubi da mutuwa da kuma yadda hakan ya karyata koyarwar purgatory.
Bangaskiya ga hadayar fansar Yesu ce ke tsabtace mutum, ba wata rayuwa a purgatory ba. Littafi Mai Tsarki ya ce “jinin Yesu Dansa [dan Allah] yana tsarkake mu kuma daga zunubi duka” kuma ya kara da cewa ‘Yesu Kristi . . . ya kwance mu daga zunubanmu cikin jininsa.’ (1 Yohanna1:7; Ru’ya ta Yohanna 1:5) Yesu “ya ba da ransa kuma abin fansar mutane da yawa.” ​—Matta 20:28.
Matattu ba su san kome ba. “Gama masu-rai sun san za su mutu: amma matattu ba su san kome ba.” (Mai-Wa’azi 9:5) Wanda ya mutu ba ya iya sani ko jin kome, don haka, wutar purgatory ba za ta iya tsarkake shi ba.
Allah ba ya horar da mutum don zunubin da ya yi kafin ya mutu. Littafi Mai Tsarki ya ce “hakkin zunubi mutuwa ne” ya kuma ce “wanda ya mutu ya kubuta daga zunubi.” (Romawa 6:7, 23) Mutuwa ce kadai sakamakon zunubin da mutum ya yi.
Mece ce koyarwar purgatory?
Bisa ga koyarwar Katolika, purgatory yanayi ne, ko wuri, ko kuma inda ake tsarkake kurwar mutanen da suka mutu don gafarar zunuban da ba a yafe musu ba. *Bisa ga koyarwar Catechism of the Catholic Church, ana bukatar wannan tsarkakewar “don mutum ya zama wanda ya cancanta zuwa sama.” Littafin Catechism ya dada cewa “bisa ga al’adar Cocin . . . an yi magana game da tsabtacewa ta wuta,” kamar yadda aka nuna a hoton da yake wannan talifin. Amma wannan ba koyarwar Littafi Mai Tsarki ba ce.
A ina aka samo koyarwar purgatory?
Helenawa na dā sun yi imani da koyarwar Limbo da na purgatory. Clement na birnin Alexandria wanda ya bi ra’ayin falsafar Hellenanci ya yi da’awa cewa, ana iya tsarkake matattu daga zunubi a wuta. Ban da haka ma, a littafin nan The History of Christian Doctrines, Paparoma Gregory na Daya ya ce ba wanda ya isa ya karyata koyarwar wutar purgatory. A wannan binciken, an dada da cewa shi Gregory, wanda shi ne paparoma daga shekara ta 590 zuwa 604 bayan haihuwar Yesu “ne suke ganin ya ‘kirkiro koyarwar purgatory.’” A taron da aka yi na councils of Lyons (1274) da na Florence (1439) ne Cocin Katolika ta ce ta yarda da koyarwar purgatory kuma ta sāke tabbatar da hakan a taron Council of Trent a shekara ta 1546.
^ sakin layi na 3 Littafin nan Orpheus: A General History of Religions ya bayyana ma’anar purgatory cewa, “babu wani abu da ya goyi bayan wannan ra’ayin a Linjila.” Hakan nan ma littafin nan the New Catholic Encyclopedia ya ce: “A bincike na karshe da aka yi, an gano cewa koyarwar nan ta Katolika game da purgatory ba ta cikin Littafi Mai Tsarki, amma bisa ga al’ada take.”​—Bugu na Biyu, Littafi na 11, shafi na 825
^ sakin layi na 8 Duba littafin nan New Catholic Encyclopedia, Bugu na Biyu, Littafi na 11, shafi na 824.
Mutane masu kirki ma za su iya shigar hell ne? Ana iya fita daga hell kuwa? Hell zai kasance har abada ne? Littafi Mai Tsarki ya ba da amsoshin wadannan tambayoyin.
Shin an Ambaci Kalmar nan Purgatory a Littafi Mai Tsarki?
“Kurwa” da Kuma “Ruhu”—Menene Ainihi Ma’anar Waɗannan Kalmomi?